CELEX: 52002PC0699
Language: da
Date: 2002-11-28
Title: Ændret forslag til Europa-Parlamentets og rådets direktiv om indbyrdes tilnærmelse af medlemsstaternes love og administrative bestemmelser om reklame for tobaksvarer og sponsorering til fordel for disse

Avis juridique important

|

52002PC0699

Ændret forslag til Europa-Parlamentets og Rådets direktiv om indbyrdes tilnærmelse af medlemsstaternes love og administrative bestemmelser om reklame for tobaksvarer og sponsorering til fordel for disse  /* KOM/2002/0699 endelig udg. - COD 2001/0119 */  

Ændret forslag til Europa-Parlamentets og Rådets direktiv om indbyrdes tilnærmelse af medlemsstaternes love og administrative bestemmelser om reklame for tobaksvarer og sponsorering til fordel for disse (forelagt af Kommissionen i henhold til EF-traktatens artikel 250, stk. 2)2001/0119 (COD)Ændret forslag til Europa-Parlamentets og Rådets direktivom indbyrdes tilnærmelse af medlemsstaternes love og administrative bestemmelser om reklame for tobaksvarer og sponsorering til fordel for disse1. BAGGRUNDOversendelse af forslaget til Europa-Parlamentet og Rådet (KOM 2001 (283) endelig - 2001/0119 (COD)) i henhold til artikel 95, stk. 1, i traktaten:   20. juni 2001Udtalelse fra Det Økonomiske og Sociale Udvalg:     17. oktober 2001Udtalelse fra Europa-Parlamentet ved førstebehandlingen:   20. november 20022. FORMÅLET MED KOMMISSIONENS FORSLAGDette forslag til Europa-Parlamentets og Rådets direktiv har til formål at fastsætte bestemmelser om reklame for tobaksvarer og sponsorering til fordel for disse, bortset fra fjernsynsreklamer, som allerede er omfattet af anden EF-lovgivning. Det indeholder derfor bestemmelser om reklame for tobaksvarer i den skrevne presse og andre trykte publikationer samt om reklame og sponsorering i radioen. Det indeholder også i det omfang, det er nødvendigt for gennemførelsen af det indre marked, bestemmelser om tobaksreklamer, der udnytter informationssamfundstjenester. Sluttelig indeholder det også bestemmelser om arrangementer og aktiviteter med virkninger på tværs af grænserne samt gratis uddeling af tobaksvarer i forbindelse med sponsorering.Direktivet skal erstatte direktiv 98/43/EF af 6. juli 1998, der er blevet annulleret af De Europæiske Fællesskabers Domstol [1].[1]  Sag C-376/98 af 5. oktober 2000, Forbundsrepublikken Tyskland mod Europa-Parlamentet og Rådet for Den Europæiske Union.Det tager samtidig hensyn til lovgivningen i medlemsstaterne og til udformningen af internationale regler på området. Det tager sigte på indbyrdes tilnærmelse af medlemsstaternes love og administrative bestemmelser for at fjerne hindringer for, at det indre marked kan fungere, med henblik på at sikre fri bevægelighed for varer og tjenesteydelser, som er i overensstemmelse med direktivet.Forslaget omhandler ikke spørgsmål som f.eks. indirekte reklame, overvågning af tobaksfirmaers reklameudgifter eller automater, som indgår i det forslag til Rådets henstilling i henhold til traktatens artikel 152, som Kommissionen har forelagt Rådet [2].[2]  KOM(2002) 303 ENDELIG AF 17.6.2002.3. KOMMISSIONENS HOLDNING TIL PARLAMENTETS ÆNDRINGSFORSLAG3.1. Ændringsforslag, som Kommissionen har accepteretFølgende ændringsforslag kan accepteres:Ændringsforslag 11 sletter henvisningen til indkaldelsen af nye forslag omhandlende mulige yderligere hindringer for det indre markeds funktion. Kommissionen er enig i, at dens initiativret forbliver som bestemt i traktaten, selv om der ikke specifikt henvises til retten til at forelægge nye forslag.Ændringsforslag 26 øger tekstens klarhed ved at tilføje en ny betragtning, som klart bestemmer de forhold, som falder ind under direktivets anvendelsesområde, og minder om, at medlemsstaterne bevarer ansvaret for at lovgive om forhold, som ikke er omfattet af direktivet, i det omfang, som de finder det nødvendigt for at sikre den enkeltes sundhedsbeskyttelse.3.2. Ændret forslagI overensstemmelse med EF-traktatens artikel 250, stk. 2, ændrer Kommissionen sit forslag som anført ovenfor.